12. Acord interimar de parteneriat economic CE - statele din Pacific (vot)
- Înainte de votul asupra amendamentului 8:
Glyn Ford
Doamnă preşedintă, pentru a economisi timp, socialiştii sunt gata să accepte amendamentele 8 şi 10 ca fiind completări, dar vom vota împotrivă dacă nu sunt acceptate şi de grupul PPE-DE ca fiind completări.
Jean-Pierre Audy
(FR) Sunt de acord cu această procedură.
Jean-Pierre Audy
(FR) Doamnă preşedintă, la punctul 39, amendamentul de compromis 19 este acceptabil pentru grupul nostru dacă, în legătură cu actorii nestatali, am putea adăuga cuvântul "participarea”. Astfel, ar rezulta următorul amendament: "39a. subliniază, în special, rolul esenţial al parlamentelor ACP şi participarea actorilor nestatali în monitorizarea şi gestionarea APE;” restul textului rămâne neschimbat.
Cred că raportorul, dl Ford, este de acord.
